**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) sagatavots saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, pamatojoties uz Liepājas Mūzikas, mākslas un dizaina vidusskolas 2016.gada  9.novembra vēstuli Nr.1-15/50 „Par LMMDV ēkas fasādes remontu” (1.pielikums), sertificēta būvinženiera I.Silacērpa 2017.gada 11.jūlijā sagatavoto vizuālās tehniskās apsekošanas aktu par ēkas Ausekļa ielā 11/15, Liepājā fasādes tehnisko stāvokli un Liepājas pilsētas pašvaldības iestādes „Liepājas pilsētas būvvalde” izdotu 2016.gada 5.decembra atzinumu Nr.608/16 par būves pārbaudi, kuros konstatēts, ka ēkas fasādes bojājumi un tās tehniskais stāvoklis apdraud skolēnu, garāmgājēju veselību un dzīvību (6. un 7.pielikums), Profesionālās izglītības kompetences centra „Liepājas Mūzikas, mākslas un dizaina vidusskola” (turpmāk – PIKC LMMDV) 2017.gada 19.maija vēstuli Nr.1-17/127 „Par PIKC „Liepājas Mūzikas, mākslas un dizaina vidusskola” ēkas Alejas ielā 18, Liepājā jumtu” (2.pielikums), Valsts akciju sabiedrības „Valsts nekustamie īpašumi” (turpmāk – VNĪ) iesniegto sertificēta būvspeciālista Aivara Blumberga (sertifikāta Nr.5-01475) 2017.gada 26.jūnijā sagatavoto tehniskā apsekojuma atzinumu (3.pielikums), kā arī pamatojoties uz sertificēta būvinženiera I.Silacērpa 2017.gada 20.jūlija ekspertīzes atzinumu (5.pielikums), ar kuru jumta konstrukcija ēkai Alejas ielā 18, Liepājā, ir atzīta par avārijas stāvoklī esošu un kas var novest pie jumta seguma un nesošo konstrukciju sabrukšanas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | PIKC LMMDV ar Ministru kabineta 2016.gada 17.novembra rīkojumu Nr.681 „Par profesionālās izglītības kompetences centra statusa piešķiršanu Liepājas Mūzikas, mākslas un dizaina vidusskolai” ir piešķirts profesionālās izglītības kompetences centra statuss ar 2017.gada 1.janvāri, reorganizējot un apvienojot Liepājas Dizaina un mākslas vidusskolu (turpmāk – LDMV) un Emiļa Melngaiļa Liepājas Mūzikas vidusskolu (turpmāk – EMLMV).PIKC LMMDV sastāvā iekļautā Liepājas dizaina un mākslas vidusskola ir vecākā valsts mākslas vidusskola Latvijā (dibināta 1926.gadā) un ir vienīgā mākslas vidusskola Kurzemes reģionā. Līdz ar to arī PIKC LMMDV uz šo brīdi ir vienīgā Kurzemes reģiona profesionālā kultūrizglītības iestāde, kur iespējams apgūt vidējo profesionālo izglītību mākslās un dizainā 13 radošo industriju izglītības programmās: apģērbu dizains, multimediju, arhitektūra, ādas izstrādājumu dizains, keramika, tekstilizstrādājumu dizains, koka izstrādājumu dizains, metāla izstrādājumu dizains, interjera dizains, reklāmas dizains, vizuālā tēla stilists, māksla (grafika, glezniecība), foto dizains, apgūstot vidējo profesionālo izglītību četru gadu garumā, kā arī divgadīgās profesionālās vidējās izglītības programmas pēc vidējās izglītības un divas profesionālās ievirzes izglītības programmas. PIKC LMMDV visā Kurzemes reģiona līmenī koncentrē augsta līmeņa mākslas nozares profesionāļus (skolas pedagogus un prakšu un meistarklašu vadītājus). Savukārt EMLMV līdz apvienošanai bija vienīgā vidējās izglītības 3.profesionālās kvalifikācijas līmeņa mūzikas izglītības iestāde Dienvidkurzemē. Tai ir neatsverama nozīme kultūras apritē, attīstībā un izglītībā visā Latvijā un atpazīstama ar spilgtām mūzikas tradīcijām un personībām. Mūzikas nozarē PIKC LMMDV īsteno deviņas profesionālās vidējās izglītības programmas: taustiņinstrumentu spēle, stīgu instrumentu spēle, pūšaminstrumentu spēle, sitaminstrumentu spēle, vokālā mūzika, diriģēšana, mūzikas vēsture un teorija, populārā un džeza mūzika un mūzikas projektu vadība. Minēto programmu apguve tiek realizēta četros gados pēc pamatizglītības ieguves, un trīs gados pēc vispārējās vidējās izglītības ieguves. Mūzikas nozarē var apgūt arī 14 profesionālās ievirzes izglītības programmas. PIKC LMMDV uz apsaimniekošanas – lietošanas līguma pamata iznomātās, valsts īpašumā, uz Finanšu ministrijas vārda reģistrētās un VNĪ valdījumā esošās ēkas Ausekļa ielā 11/15 un Alejas ielā 18, Liepājā, tiek izmantotas PIKC LMMDV attiecīgi mūzikas struktūrvienības, kā arī mākslas un dizaina struktūrvienības vajadzībām.Liepājas mākslas, mūzikas un dizaina vidusskolas 2016.gada 9.novembra vēstulē Nr.1-15/50 lūgts rast risinājumu ēkas Ausekļa ielā 11/15, Liepājā, fasādes remontam. Ēkas fasāde ir sliktā tehniskajā stāvoklī, jo skolai nav bijusi iespēja to sakārtot Klimata pārmaiņu finanšu instrumenta projektu ietvaros laika posmā no 2012. līdz 2014.gadam, neskatoties uz to, ka ir izstrādāts būvprojekts, jo ēkas fasādes atjaunošanas darbi nebija attiecināmi no projektu izmaksām. Ēka Ausekļa ielā 11/15, Liepājā atrodas pilsētas centra apbūves teritorijā, nekustamais īpašums ir Valsts nozīmes pilsētbūvniecības pieminekļa – Liepājas pilsētas vēsturiskā centra daļa. No minētajai vēstulei pievienotajām fotogrāfijām redzams, ka no fasādes brūk apmetums un ķieģeļi, apdraudot gan skolas audzēkņus, gan garāmgājējus. Sertificēta būvinženieris I.Silacērpa 2017.gada 11.jūlijā sagatavoja vizuālās tehniskās apsekošanas aktu par ēkas Ausekļa ielā 11/15, Liepājā fasādes tehnisko stāvokli un Liepājas pilsētas pašvaldības iestāde „Liepājas pilsētas būvvalde” sagatavoja 2016.gada 5.decembra atzinumu Nr.608/16 par būves pārbaudi, kuros konstatēts, ka ēkas fasādes bojājumi un tās tehniskais stāvoklis apdraud skolēnu, garāmgājēju veselību un dzīvību (6. un 7.pielikums), kurā konstatēts, ka vizuālajā apsekojumā novērots:* plaisas apmetumā un ēkas sienas fragmenti bez apmetuma;
* vairākās vietās novēroti apmetuma elementi, kas potenciāli var atdalīties no sienas konstrukcijas;
* minētā ēka atrodas blakus ģimnāzijas ēkai, sakara ar to gar ēkas Ausekļa ielas fasādi notiek intensīva skolu audzēkņu un gājēju kustība;
* **kopumā ēkas fasādes elementu bojājumi un tās tehniskais stāvoklis apdraud skolēnu, garāmgājēju veselību un dzīvību**, kā arī fasādes vizuālais izskats bojā pilsētas ainavu.

Neskatoties uz to, ka ēkas konstruktīvā noturība šobrīd ir apmierinoša, neveicot ēkas fasādes atjaunošanu, tā var tikt apdraudēta. Ēkas fasādes apmetuma atlobīšanās, kuru veicina klimata apstākļu ietekme veicina ēkas nesošo ķieģeļu sienu koroziju, kas var apdraudēt ne tikai garāmgājējus, bet arī ēkā atrodošos. Līdz ar iepriekš minēto, nepieciešams steidzami veikt ēkas fasādes atjaunošanu, lai novērstu radušos bīstamību.Saskaņā ar sertificēta būvinženiera I.Silacērpa 2017.gada 20.jūlija ekspertīzes atzinumu (5.pielikums) ēkas jumtam Alejas ielā 18, Liepājā, ir atklāti jauni apstākļi, kas prasa neatliekamu rīcību. Atsedzot Padomju laikā ēkai uzklāto azbestcementa šifera lokšņu segumu tika konstatēts, ka iepriekš uzklātais skārda segums nav bijis demontēts (t.sk. korodējušās loksnes) un bez papildus latojuma ieklāts azbestcementa šifera segums. Ieklājot šifera segumu, aizdarītas vēdināšanas atveres „jumta kastē”, jumta korē. Līdz ar to skārda segums ir atrodies nepārtrauktā mitruma ietekmē (kondensāts, kuram nav iespēju iztvaikot). Savukārt azbestcementa loksnes korozijas rezultātā (naglas, plaisas) vairs nespēj novadīt lietusūdeni, tas pamazām nokļūst uz zem šifera esošā skārda (skārds pastiprināti korodē), tālāk mitrums bojā jumta nesošās konstrukcijas. Mansardā jumta nesošās konstrukcijas ir pārklātas ar pelējumu (koka sēnīti). Apskates laikā konstatēts, ka ēkas jumta segums un tā nesošās konstrukcijas Alejas ielā 18/20, Liepājā, ir bīstamā stāvoklī. Īstermiņā ēkas Alejas ielā 18/20, Liepājā, konstruktīvā noturība var tikt apdraudēta, bez tam pelējuma sporas var izraisīt nopietnas alerģiskas saslimšanas. Bez tam pelējums, kas skāris jumta spāres var izplatīties tālāk. Jāņem vērā, ka ēkā ir koka pārsegums. Ar pelējumu var cīnīties izmantojot dažādus pretpelējuma līdzekļus, bet, nenovēršot cēloņus – atmosfēras nokrišņu un kondensāta nokļūšanu uz jumta nesošajām konstrukcijām, kā arī bēniņu pārsegumā, mērķis netiks sasniegts. Pelējums turpina izplatīties uz visām koka konstrukcijām. Kā redzams no iepriekš minētā apsekojuma, ir bojāts griestu apmetums un siltumizolācija, kas nenovēršami ietekmē mikrobioloģisko situāciju mācību telpās un audzēkņu drošību gan pelējuma sēnīšu sporu izplatīšanās dēļ, gan ekspluatācijas drošības dēļ, kad no griestiem nenovēršami sāks krist apmetums. Tas nozīmē, ka vienīgais iespēja ir bojātā jumta seguma un atsevišķu bojāto jumta nesošo konstrukciju nomaiņa. Spriežot pēc apsekojumā sniegtās informācijas, jumta konstrukcijas ir avārijas stāvoklī, kas var novest pie jumta seguma un nesošo konstrukciju sabrukšanas un ēkas Alejas ielā 18, Liepājā, ekspluatācijas pārtraukšanas mācību gada laikā tādējādi negatīvi ietekmējot mācību procesu visā PIKC LMMDV. Izglītības likuma 36.panta trešā daļa paredz, ka izglītības programmas tiek īstenotas personas dzīvībai un veselībai drošos apstākļos. Tādējādi jautājums par fasādes atjaunošanu un jumta avārijas stāvokļa novēršanu PIKC LMMDV ir jārisina nekavējoties, un to nav iespējams atlikt uz turpmākajiem gadiem. Saskaņā ar Liepājas mākslas, mūzikas un dizaina vidusskolas 2016.gada 9.novembra vēstulē Nr.1-15/50 minēto tāmi ēkas Ausekļa ielā 11/15, Liepājā, fasādes atjaunošanas izmaksas ir **129 805,47** ***euro****.*Saskaņā ar šā gada 14.jūlijā sastādīto tāmi jumta seguma un nesošo konstrukciju atjaunošana ēkai Alejas ielā 18, Liepājā, izmaksātu **110 799,70** ***euro***.Ņemot vērā iepriekš minēto, papildus nepieciešamais finansējums 2017.gadā no valsts budžeta programmas 02.00.00 „Līdzekļi neparedzētiem gadījumiem” ir **240 606 *euro***. Līdzekļu piešķiršana ir nepieciešama pārskaitīšanai PIKC LMMDV, lai atlikušajā periodā līdz 2017./2018. mācību gada sākumam novērstu avārijas situācijas. Atbilstoši Ministru kabineta 2007.gada 2.oktobra noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”, kuri paredz izglītības programmas izmaksās iekļaut izdevumus remontiem un tehniskajām apkopēm, paredzētais finansējums nav pietiekošs, lai PIKC LMMDV veiktu tik apjomīgus un izmaksu ziņā lielus remontdarbus. Līdz ar to, ņemot vērā ierobežotos finanšu līdzekļus, PIKC LMMDV iespēju robežās veic kārtējos un neatliekamos remontdarbus esošā budžeta ietvaros, taču finansējumu jumta seguma un nesošo konstrukciju atjaunošanai ēkai Alejas ielā 18, Liepājā un fasādes atjaunošanai Ausekļa ielā 11/15, Liepājā, nebija iespējams iepriekš ieplānot PIKC LMMDV budžetā.  |
| 3. | Projekta izstrādē iesaistītās institūcijas |  Kultūras ministrija. |
| 4. | Cita informācija |  Nav |

*Anotācijas II, IV, V un VI sadaļa – Projekts šīs jomas neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 676 738 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 676 738 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 676 738 | 240 606 | 0 | 0 | 0 |
| 2.1. valsts pamatbudžets | 1 676 738 | 240 606 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -240 606 | 0 | 0 | 0 |
| 3.1. valsts pamatbudžets | 0 | - 240 606 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 240 606 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķins sniegts Projekta sākotnējās ietekmes ziņojuma (anotācijas) 1.sadaļas 2.punktā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija |  Nav |

Kultūras ministre D.Melbārde

Vīza: Valsts sekretārs S.Voldiņš

Zubova 67330258

Ilze.Zubova@km.gov.lv